Τζορτζίνιο Βαϊνάλντουμ

Ο Τζορτζίνιο Γκρέτζιον Έμιλε Βαϊνάλντουμ είναι Ολλανδός επαγγελματίας ποδοσφαιριστής που αγωνίζεται στη θέση του μέσου στην γαλλική Παρί Σεν Ζερμέν και στην Εθνική Ολλανδίας. Είναι γεννημένος στις 11 Νοεμβρίου 1990 στο Ρότερνταμ, στην Ολλανδία. Έχει ύψος 1,75 μ. 

Ξεκίνησε την καριέρα του στις ακαδημίες της Σπάρτα Ρότερνταμ και συνέχισε στη Φέγενορντ, τη μεγαλύτερη ομάδα της πόλης. Μάλιστα, το 2007 έγινε ο νεότερος παίκτης που αγωνίστηκε με την πρώτη ομάδα της Φέγενορντ, σε ηλικία μόλις 17 ετών, με την οποία αγωνίστηκε σε συνολικά 111 παιχνίδια, σε 4 χρόνια. Το 2011 πήρε μεταγραφή στην Αϊντχόφεν με την οποία κατέκτησε ένα Κύπελλο Ολλανδίας και ένα πρωτάθλημα στα τέσσερα χρόνια που παρέμεινε στην ομάδα, καθώς και το βραβείο του Καλύτερου Ολλανδού Ποδοσφαιριστή, το 2014-15. 

Το 2015 πήρε για πρώτη φορά μεταγραφή σε ομάδα της Πρέμιερ Λιγκ και συγκεκριμένα στη Νιούκασλ, η οποία πλήρωσε 14,5 εκατομμύρια λίρες, με την οποία αγωνίστηκε σε 38 αγώνες και πέτυχε 11 γκολ, όμως δεν κατάφερε να βοηθήσει την ομάδα του να παραμείνει στην κατηγορία, αφού υποβιβάστηκε στην Β' Κατηγορία. 

Ο υποβιβασμός της Νιούκασλ οδήγησε τον Βαϊνάλντουμ να πάρει μεταγραφή στη Λίβερπουλ, έναντι 23 εκατομμυρίων λιρών. Eπαίξε σε 237 παιχνίδια και πετύχε 22 τέρματα, τα δυο  από αυτά στον δεύτερο ημιτελικό του Τσάμπιονς Λιγκ 2018–19.Η Λίβερπουλ επικράτησε μετά από δυο αγώνες της Μπαρτσελόνα με συνολικό σκορ 4-3 και προκρίθηκε στον τελικό της διοργάνωσης, όπου νίκησε 2-0 την Τότεναμ και κατέκτησε τη διοργάνωση.Επισης κατεκτησε το Σουπερ Καπ Ευρωπης,το Κυπελλο Συλλογων και την Πρεμιερ Λιγκ.  Το καλοκάιρι του 2021 μετεγγραφηκε στην Παρί Σεν Ζερμαίν.

Με την Εθνική Ολλανδίας έχει 83 συμμετοχές και 26 γκολ, από το 2011. Μάλιστα, ήταν μέλος της ομάδας που κατέκτησε το χάλκινο μετάλλιο το 2014 στο Παγκόσμιο Κύπελλο της Βραζιλίας. Επίσης πέτυχε 3 γκολ στο Γιούρο 2020.

Παραπομπές

Ολλανδοί ποδοσφαιριστές
Ποδοσφαιριστές Εθνικής Ολλανδίας
Ποδοσφαιριστές Λίβερπουλ Φ.Κ.
Ποδοσφαιριστές Νιούκασλ Γιουνάιτεντ
Ποδοσφαιριστές Πρέμιερ Λιγκ
Ποδοσφαιριστές Έρεντιβιζι
Ποδοσφαιριστές ΠΣΦ Αϊντχόφεν
Ποδοσφαιριστές Φέγενορντ
Μέσοι ποδοσφαιριστές
Ποδοσφαιριστές Παγκοσμίου Κυπέλλου 2014
Παίκτες νικητές ΟΥΕΦΑ Τσάμπιονς Λιγκ
Ολλανδοί ποδοσφαιριστές στο εξωτερικό
Ολλανδοί με καταγωγή από το Σουρινάμ
Ποδοσφαιριστές Παρί Σεν Ζερμέν
Ποδοσφαιριστές Ευρωπαϊκού Πρωταθλήματος 2020